લોકસભાની ચૂંટણી જાહેર થઇ ગઇ છે અને પ્રશાસને પણ અૌપચારીકતા નિભાવતા પત્રકાર પરિષદ બોલાવીને સ્વરછ, પારદર્શકતા અને શાંતીપૂર્ણ માહોલમાં ચૂંટણી પાર પડશે તેવી તમામ વ્યવસ્થા ઊભી કરવામાં આવી રહી હોવાની વાતો કરી હતી, પરંતુ દમણ-દીવના ઇતિહાસમાં લોકસભાની ચૂંટણી કયારે પણ શાંતિપૂર્વક અને સ્વરછ રીતે પાર પડી નથી તે પણ સાચી હકીકત છે. ગુજરાતની સાથે સંઘપ્રદેશ દમણ, દીવ અને દાનહમાં પણ ૩૦મી એપ્રિલે ચૂંટણી યોજાશે. ચૂંટણીમાં પ્રત્યેક ઉમેદવારોના ચૂંટણી ખર્ચની સીમારેખા નિર્ધારીત કરીને ગત લોકસભાની ચૂંટણીમાં ૪૦ લાખથી વધારીને ૫૪ લાખનો ખર્ચ થઇ શકશે તેવું જરૂરથી કરવામાં આવ્યું છે. ખર્ચનો હિસાબ રાખવા અને તેના ઉપર વોચ રાખવા માટે કેન્દ્ર સરકારના ચૂંટણી આયુકત દ્વારા એકસપેન્ડીચર કમીટીઓની રચના કરવામાં આવી છે. વિવિધ મોનેટરીંગ કમીટીઓ અને ઓબ્ઝરવરોની પણ નિયુકતી કરવામાં આવી રહી છે, પરંતુ શું દમણ-દીવમાં છેલ્લા દાયકોઓની ચાલી રહેલી પ્રથાઓમાં જેમાં શેરીએ શેરીએ દારૂ, કબાબની વહેંચણી અને મતદારોને રીઝવવા માટે પૈસાની વહેંચણી ઉપર શું પ્રશાસન અંકુશ લગાવી શકશે? પ્રશાસન માટે ખરેખર પડકારરૂપ સાબિત થવાનુ છે. સુર ાાનો મામલો પણ અતિસંવેદનશીલ છે, કારણ કે ૧૧૯ પોલીંગ બુથોમાંથી લગભગ ૫૦ ટકા પોલીંગ બુથો સંવેદનશીલ જાહેર કરવામાં આવ્યા છે. આ વખતની ચૂંટણીમાં પ્રશાસનની કાર્યશૈલી ઉપર પણ લોકોની ખાસ નજર રહેશે.